wickkiey/tamil-wikipedia-chunked huggingface dataset:
# ஞானவாபி பள்ளிவாசல்

## வரலாறு

### புதிய கோயில் கட்டுமான வரலாறு

பொ.ஊ. 1698-இல் ஜெய்பூர் இராச்சியத்தை ஆண்ட மன்னர் பிசன் சிங், முகலாயர்களால் இடிக்கப்பட்ட காசி விஸ்வநாதர் கோயிலை மீண்டும் கட்ட, அரசியல் ராஜதந்திரிகள் மூலம் முகலாயர்களுடன் பேச்சுவார்த்தை நடத்தினார். அதே நேரத்தில் ஞானக் கிணற்றைச் சுற்றியுள்ள தனியார் இடங்களை விலைக்கு வாங்கி கோயில் கட்டுவதற்கான பரப்பை பெரிதாக்கினார். ஆனால் அவரால் புதிய காசி விஸ்வநாதர் கோயிலை எழுப்ப இயலவில்லை.  
1742-இல் மராத்தியப் பேரரசிற்குட்பட்ட இந்தூர் இராச்சிய மன்னர் மல்கர் ராவ் ஓல்கர் ஞான வாபி பள்ளிவாசலை இடிக்க திட்டமிட்டார். அயோத்தி நவாப்பின் கீழ் வாரணாசி பகுதி இருந்ததால், பள்ளிவாசலை இடிக்கும் திட்டம் கைவிடப்பட்டது. பின்னர் அவரது விதவை மருமகள் அகில்யாபாய் ஓல்கர், 1781-இல், ஞான வாபி பள்ளிவாசலை சுவரை ஒட்டி, ஞான வாபி முற்றப் பகுதியில் தற்போது உள்ள காசி விஸ்வநாதர் கோயிலைக் கட்டினார்.  
1990-இல் விசுவ இந்து பரிசத் அமைப்பினர், புதிய விஸ்வநாதர் கோயிலை கட்டுவதற்காக, முகலாயப் பேரரசர் அவுரங்கசீப்பால் இடிக்கப்பட்ட பழைய விஸ்வநாதர் கோயில் இடத்தில் புதிதாக கட்டப்பட்ட ஞான வாபி பள்ளிவாசல் இடத்தை தங்களிடம் ஒப்படைக் கோரி போராட்டங்கள் நடத்தினர். 1992-இல் பாபர் மசூதி இடிப்புபிற்கு பிறகு ஞான வாபி பள்ளிவாசலுக்கு பலத்த காவல் போடப்ப்பட்டது. ஆனால் விசுவ இந்து பரிசத் அமைப்பினரின் கோரிக்கையை பாரதிய ஜனதா கட்சி ஏற்கவில்லை.  
தற்போது ஞான வாபி பள்ளிவாசல் காவல் துறையின் பாதுகாப்பில் உள்ளது.ஞான வாபி பள்ளிவாசலுக்கு செல்பவர்கள், பள்ளிவாசலுக்குள் புகைப்படம் எடுப்பது தடைசெய்யப்பட்டுள்ளது.
# ஞானவாபி பள்ளிவாசல்

## கட்டிடக் கலை

ஞான வாபி பள்ளிவாசலின் முகப்பு மற்று நுழைவாயில் ஏறக்குறைய தாஜ் மகால் போன்று உள்ளது.
# ஞானவாபி பள்ளிவாசல்

## அகழாய்வு குறித்து நீதிமன்றத் தீர்ப்பு

ஞான வாபி பள்ளிவாசல், காசி விஸ்வநாதர் கோயில் இடத்தின் ஆக்கிரமித்து கட்டியது குறித்து, முப்பது ஆண்டுகளுக்கு முன்னர், 1991-ஆம் ஆண்டில் இந்துக்கள் வாரணாசி நீதிமன்றத்தில் வழக்கு தொடுத்தனர். 8 ஏப்ரல் 2021 அன்று வாரணாசி மாவட்ட நீதிமன்றம், ஞான வாபி பள்ளிவாசல் மற்றும் காசி விஸ்வநாதர் கோயில் வளாகங்களில், ஐந்து நிபுணர்கள் கொண்ட குழு மேற்பார்வையில் அகழ்வாய்வுப் பணிகள் மேற்கொள்ள இந்தியத் தொல்லியல் ஆய்வகத்திற்கு உத்தரவு இட்டுள்ளது..  
சன்னி வக்ப் வாரியத் தலைவர் சுபிகர் அகமது பரூக்கி, மாவட்ட நீதிமன்றத்தின் இந்த உத்தரவை எதிர்த்து அலகாபாத் உயர் நீதிமன்றத்தில் மேல்முறையீடு செய்யப்போவதாக கூறியுள்ளார்.  
ஏப்ரல் 8, 2021 அன்று, ஞானவாபி பள்ளிவாசல் வளாகம் முழுவதையும் வீடியோ எடுத்து தொல்லியல் கள ஆய்வு மேற்கொள்ள வாரணாசி மாவட்ட நீதிமன்றம் உத்தரவிட்டது.  
- ஏப்ரல் 14 மற்றும் 15 மே 2022 அன்று (சனி மற்றும் ஞாயிறு) ஞானவாபி பள்ளிவாசல் வளாகத்தில் வீடியோ மூலம் தொல்லியல் களப் பணி மேற்கொள்ளப்பட்டது.
# ஞானவாபி பள்ளிவாசல்

## இதனையும் காண்க

- காசி விஸ்வநாதர் கோயில்-ஞானவாபி பள்ளிவாசல் வழக்கு
- சாகி ஈத்கா பள்ளிவாசல், மதுரா
- ஜேம்ஸ் பிரின்ஸ்செப்
# வாசு பிரிம்லானி

**இரீது வாசு பிரிம்லானி** (**Ritu Vasu Primlani)** ஒரு இந்திய ஸ்டாண்ட்-அப் நகைச்சுவையாளரும் சுற்றுச்சூழல் ஆர்வலரும் ஆவார். இவரது பணிக்காக 2015 நாரி சக்தி விருதை இந்திய அரசிடமிருந்து பெற்றார்.
# வாசு பிரிம்லானி

## தனிப்பட்ட வாழ்க்கை

பிரிம்லானி இந்தியாவின் புது தில்லியில் வளர்ந்தார். கலிபோர்னியா பல்கலைக்கழகத்திலிருந்து புவியியல், நகர திட்டமிடல் மற்றும் சட்டம் ஆகியவற்றில் முதுகலைப் பட்டம் பெற்றார்.  
இவர் ஒரு உடற்பயிற்சி ஆர்வலராகவும் உள்ளார். மேலும் ஐந்து அரை மாரத்தான்கள், இரண்டு ஒலிம்பிக்-தூர டிரையத்லான்கள், ஒரு அரை அயர்ன்மேன் மற்றும் ஒரு ஸ்பிரிண்ட் டிரையத்லான் ஆகிய சாதனைகளை புரிந்துள்ளார். தற்போது தில்லியைச் சேர்ந்த இவர் ஒரு உடல் தொடர்பான பிரச்சனைகளுக்கு தீர்வளிப்பவராக இருக்கிறார்.
# வாசு பிரிம்லானி

## தொழில்

அமெரிக்க ஐக்கிய நாடுகளில் கலிஃபோர்னியாவை மையமாகக் கொண்டு செயல்படும் "சுற்றுச்சூழல் கல்விக்கான திம்மக்காவின் மூலங்கள்" என்ற அமைப்பை நிறுவினார். இந்த அமைப்பு உணவகங்களுக்கான சுற்றுச்சூழல் ஆலோசனை சேவைகளை வழங்கியது. மேலும் இது 2003இல் கலிபோர்னியா ஆளுநர்கள் சுற்றுச்சூழல் மற்றும் பொருளாதார தலைமைத்துவ விருதைப் பெற்றது. மேலும், உணவகங்களுடனான தனது பணிக்காக இவர் அசோகா கூட்டாளராக நியமிக்கப்பட்டார். இவரது இந்தஅமைப்பு 2003 இல் ஒரு அமெரிக்க இபிஏ பிராந்திய 9 விருதையும் பெற்றது.
# வாசு பிரிம்லானி

## சர்ச்சை

சூலை 2014 இல், பெங்களூரைச் சேர்ந்த சுற்றுச்சூழல் ஆர்வலரான சாலுமரத திம்மக்காவால் அமெரிக்காவிலிருந்து பணம் பெற தனது பெயரைப் பயன்படுத்தியதற்காக இவர் மீது ஒரு குற்றம் சாட்டப்பட்டார். திம்மக்காவின் கூற்றுப்படி, அமெரிக்காவில் சுற்றுச்சூழல் கல்விக்கான திம்மக்காவின் நிறுவனத்தை அமைத்தபோது பிரிம்லானி அவரது பெயரை தவறாகப் பயன்படுத்தியதாகத் தெரிகிறது. பிரிம்லானியின் கூற்றுப்படி, திம்மக்கா, ஒரு நூற்றாண்டுக்கு, தனது பெயரைப் பயன்படுத்த பிரிம்லானிக்கு ஒப்புதல் அளித்ததை மறந்துவிட்டார் எனத் தெரிகிறது.  
நியூயார்க்கு நகரம், சான் பிரான்சிஸ்கோ, மும்பை, துபாய், பெங்களூர், ஐதராபாத்து, சண்டிகர், புனே, தில்லி உள்ளிட்ட உலகெங்கிலும் உள்ள நூற்றுக்கணக்கான பெறுநிறுவனங்களிலும், நகைச்சுவை அரங்கங்களிலும் இவர் தனது நகைச்சுவை நிகழ்ச்சிகளை வழங்கியுள்ளார். மேலும், பாலியல் வன்முறை போன்ற தைரியமான பிரச்சினைகளுக்கு குரல் கொடுக்கும் இவர் தனது நகைச்சுவை மூலம் சமூக செய்திகளை வெளிபடுத்துகிறார்.
# சின்ன வானம்பாடி

, ஆந்திரா, இந்தியா]]
**கிழக்கத்திய வானம்பாடி** *(அலொட குல்குலா),* **சின்ன வானம்பாடி** (*Oriental skylark*) என்று அழைக்கப்படும் வானம்பாடி இனம், தெற்கு மத்திய மற்றும் கிழக்கு பேலியார்டிக் பகுதிகளில் காணப்படுகிறது. மற்ற வானம்பாடிகளைப் போலவே, இது புல்வெளியில் காணப்படுகிறது. புல்வெளிகளில் காணப்படும் விதைகள் மற்றும் பூச்சிகளை இவை உண்கிறது.
# சின்ன வானம்பாடி

## வகைபிரித்தல் மற்றும் முறையானது

கிழக்கத்திய வானம்பாடியை 1831ஆம் ஆண்டில் ஆங்கில சிப்பாயும் இயற்கை ஆர்வலருமான ஜேம்ஸ் பிராங்க்ளின் விவரித்தார். இவர் இதற்கு *அலாடா குல்குலா* என இருசொற் பெயரினை இட்டார். *குல்குலா* எனும் சிற்றினப் பெயருக்கு பொருள் ஏதும் இல்லை எனினும் *குலா* என்பது இலத்தீன் பாடல் ஒன்றினையும் "தொண்டை" என்பதைக் குறிக்கும்.  
கிழக்கத்திய வானம்பாடியின் பிற பெயர்கள் **கிழக்கு வானம்பாடி**, **இந்திய வானம்பாடி** மற்றும் **சிறிய வானம்பாடி** ஆகும்.
# சின்ன வானம்பாடி

## வகைபிரித்தல் மற்றும் முறையானது

### துணையினங்கள்

பதின்மூன்று துணையினங்கள் அங்கீகரிக்கப்பட்டுள்ளன:  
- **காசுமீர் வானம்பாடி** (*அ. கு*. *ஹாமரம்* ) அல்லது **காஷ்மீர் சிறிய வானம்பாடி** - <small>மீனெர்ட்ஷாகன், ஆர் & மீனெர்ட்ஷாகன், ஏ, 1926</small> : பாமிர் மலைகள் மற்றும் மேற்கு இமயமலையில் காணப்படுகிறது
- *அ. கு. இனோபிண்டா* - <small>பியாஞ்சி, 1905</small> : திபெத்திய பீடபூமி மற்றும் வடமேற்கு சீனாவில் காணப்படுகிறது
- *அ. கு. வெர்னாய்* - <small>மாயர், 1941</small> : கிழக்கு இமயமலை மற்றும் தென்மேற்கு சீனாவில் காணப்படுகிறது
- **மேற்கு ஓரியண்டல் வானம்பாடி** (*அ. கு*. இன்கான்சுபிகுவா) அல்லது **துர்கெஸ்தான் சிறிய வானம்பாடி** - <small>செவர்ட்சோவ், 1873</small> : முதலில் ஒரு தனி இனமாக விவரிக்கப்பட்டது. தெற்கு கசக்கஸ்தானில் இருந்து கிழக்கு ஈரான், பாகிஸ்தான் மற்றும் வடமேற்கு இந்தியா வரை காணப்படுகிறது
- *அ. கு.* *குல்குலா* - <small>பிராங்க்ளின், 1831</small> : வட-மத்திய இந்தியா<nowiki/>வில் இருந்து இலங்கை மற்றும் கிழக்கிலிருந்து வடக்கு இந்தோசீனா
- *அ. கு.. தர்மகுமார்சங்ஜி* - <small>அப்துலி, 1976</small> : மேற்கு-மத்திய இந்தியா<nowiki/>வில் காணப்படுகிறது
- நீலகிரி சின்ன வானம்பாடி *அ. கு.. ஆஸ்ட்ராலிசு* - <small>ப்ரூக்சு, 1873</small> : முதலில் ஒரு தனி இனமாக விவரிக்கப்பட்டது. தென்மேற்கு இந்தியாவில் காணப்படுகிறது
- *அ. கு. வெயிகோல்டி* <small>ஹேர்டெர்ட், 1922:</small> மத்திய மற்றும் கிழக்கு சீனாவில் உள்ளன
- *அ. கு.* *கோலிவாக்சு* - <small>ஆர். ஸ்வின்ஹோ, 1859</small> : முதலில் ஒரு தனி இனமாக விவரிக்கப்பட்டது. தெற்கு மற்றும் தென்கிழக்கு சீனா<nowiki/>வில், வடக்கு வியட்நாமில் காணப்படுகிறது
- *அ. கு.சலா* - <small>ஆர். ஸ்வின்ஹோ, 1870</small> : முதலில் ஒரு தனி இனமாக விவரிக்கப்பட்டது. ஹைனன் தீவில் (தென்கிழக்கு சீனாவிலிருந்து) காணப்படுகிறது
- *அ. கு.ஹெர்பெர்டி* - <small>ஹார்டர்ட், 1923</small> : மத்திய மற்றும் கிழக்கு தாய்லாந்திலிருந்து தெற்கு வியட்நாம் வரை
- *அ. கு.வாட்டர்சி* - <small>ஆர். ஸ்வின்ஹோ, 1871</small> : முதலில் ஒரு தனி இனமாக விவரிக்கப்பட்டது. தைவானில் காணப்படுகிறது
- *அ. கு. ஒல்பெய்* - <small>ஹேச்சிசுகா, 1930:</small> லுசான் (வடக்கு பிலிப்பைன்ஸ்)
# சின்ன வானம்பாடி

## விளக்கம்

கிழக்கத்திய வானம்பாடி சுமார் 16 நீளம் உடையது. வெள்ளை வெளிப்புற வால் இறகுகள் மற்றும் ஒரு குறுகிய முகடு ஆகியவற்றைக் கொண்ட, மஞ்சள்-பழுப்பு நிற மேல் சிறகமைப்பினைக் கொண்டது . பாலின வேறுபாடு காணப்படுவதில்லை.
# சின்ன வானம்பாடி

## நடத்தை மற்றும் சூழலியல்

இந்த வானம்பாடி அடிக்கடி வானத்தில் உயரமாகப் பறக்கின்றன. கீழிறங்கும் முன் ஓசை எழுப்பும். ஆண் கிழக்கத்திய வானம்பாடி துணையை ஈர்க்கும் பொருட்டு ஆகாயத்தில் சுற்றவும் பாடவும் செய்யும்.
# செம்பட்டியல் சுட்டெண்

<div>
2006 ஐ.யூ.சி.என் சிவப்பு பட்டியல் வகைகளின் சுருக்கம்.
</div>  
**செம்பட்டியல் சுட்டெண்** (*Red List Index*) என்பது பன்னாட்டு இயற்கை பாதுகாப்பு சங்க<nowiki/>அச்சுறுத்தப்பட்ட உயிரினங்களின் அடிப்படையில் உலகளாவிய உயிரியற் பல்வகைமை மாறுபடும் நிலையின் ஒரு குறி காட்டியாகும். இது முக்கிய இனக் குழுக்களின் காப்பு நிலையை வரையறுக்கிறது. மேலும் காலப்போக்கில் அழிந்துபோகும் அபாயத்தின் போக்கினையும் அளவிடுகிறது. பாதுகாப்பு மதிப்பீடுகளை முறையான இடைவெளியில் நடத்துவதன் மூலம், வகைபிரித்தல் குழுவில் உள்ள உயிரினங்களின் அச்சுறுத்தல் நிலையில் ஏற்படும் மாற்றங்கள் அழிவு அபாயத்தின் போக்குகளைக் கண்காணிக்க இது பயன்படும். ஒவ்வொரு குழுக்களிலும் உள்ள உயிரினங்களுக்கான அச்சுறுத்தல் நிலையில் மாற்றங்களைப் பயன்படுத்தி பறவைகள் மற்றும் நீர்நில வாழ்வன வற்றிற்கு செம்பட்டியல் சுட்டெண் கணக்கிடப்பட்டுறது.  
வகைப்பாட்டுக் குழுக்களுடன், செம்பட்டியல் சுட்டெண் ஒரு இனத்தின் அழியும் அபாய போக்கினை உயிர்ப்புவியியல், வாழ்விட வகை மற்றும் ஆதிக்கமிக்க அச்சுறுத்தல் செயல்முறைகளையும் அறியலாம்.
# செம்பட்டியல் சுட்டெண்

## மாதிரி அணுகுமுறை

முழு உயிரினக் குழுக்களையும் விரிவாக மதிப்பிடுவதன் மூலம் அழிவு அபாயத்தில் மாற்றத்தின் குறியீடுகளை உருவாக்குவது, ஒப்பீட்டளவில் குறைவான உயிரினங்களைக் கொண்டு நன்கு ஆராயப்பட்ட குழுக்களுக்குச் சாத்தியமானது. இது எல்லா வகைபிரித்தல் குழுக்களுக்கும் பொருந்தாது. பூஞ்சை, முதுகெலும்பிகள் (குறிப்பாகப் பூச்சிகள் ) மற்றும் தாவரங்கள் போன்ற பெரும் பல்லுயிர் பெருக்கத்தை உள்ளடக்கிய குறைவாக அறியப்பட்ட குழுக்களில் உள்ள ஒவ்வொரு உயிரினத்தையும் மதிப்பிடுவது நடைமுறையில் சாத்தியமில்லை.  
செம்பட்டியல் சுட்டெண் அச்சுறுத்தல் நிலையைத் தீர்மானிப்பதற்காகவும், குறைவாக அறியப்பட்ட மற்றும் குறைந்த ஈர்ப்பு கொண்ட இனக் குழுக்களின் போக்குகளையும் தீர்மானிப்பதற்காக உருவாக்கப்பட்டுள்ளது***.*** இது ஐ.யூ.சி.என் உறுப்பினர்கள் மற்றும் லண்டன் விலங்கியல் சங்கத்தின் (இசட்.எஸ்.எல்) ஆராய்ச்சி பிரிவான விலங்கியல் நிறுவனம் (ஐ.ஓ.எஸ்) ஒத்துழைப்பு மூலம் ஒருங்கிணைக்கப்படுகிறது. செம்பட்டியல் சுட்டெண் பூஞ்சை, விலங்குகள் மற்றும் தாவரங்கள் வகைபிரித்தல் குழுக்களிடமிருந்து தேர்ந்தெடுக்கப்பட்ட உயிரினங்களின் பிரதிநிதி மாதிரியை அடிப்படையாகக் கொண்டது.  
தேர்ந்தெடுக்கப்பட்ட சிற்றினங்களில் மதிப்பீடானது உயிரினங்களின் மதிப்பீடு பல்லுயிரியலின் தற்போதைய நிலை குறித்த அடிப்படைத் தகவல்களைக் கொண்டது. சரியான இடைவெளியில் மறு மதிப்பீடு செய்வது, பல்லுயிர் மாற்றத்தின் ஒரு பரந்த பிரதிநிதித்துவம் மூலம் காலப்போக்கில் அச்சுறுத்தல் நிலையின் மாற்றங்களை அடையாளம் காணலாம்.
# செம்பட்டியல் சுட்டெண்

## பயன்பாடுகள்

பல்லுயிர் இழப்பு விகிதம் குறைக்கப்பட்டுள்ளதா என்பதை அளவிடக்கூடிய உலகளாவிய பல்லுயிர் குறி காட்டியை ஏற்படுத்துவதே செம்பட்டியல் சுட்டெண்ணின் நோக்கமாகும். இதன் மூலம் எந்த வகை குழுக்கள், பகுதிகள் அல்லது சுற்றுச்சூழல் மண்டலம் மிக விரைவாக மோசமாகின்றன என்பதையும், ஏன் இந்த இனங்கள் அச்சுறுத்தப்படுகின்றன, அவை எங்கு அச்சுறுத்தப்படுகின்றன, என்ன பாதுகாப்பு நடவடிக்கைகள் உள்ளன, எந்த நடவடிக்கைகள் தேவைப்படுகின்றன என்பதைப் பற்றி நன்கு புரிந்துகொள்ள இச்சுட்டெண் உதவும். கொள்கை வகுப்பார்கள், வள மேலாளர்கள், விஞ்ஞானிகள், கல்வியாளர்கள், பாதுகாப்பு பயிற்சியாளர்கள் மற்றும் பொது மக்களுக்குப் பல்லுயிர் மாற்றம் குறித்த முழுமையான அறிவையும், தகவலறிந்த முடிவுகளை எடுப்பதற்கான கூடுதல் தகவல்களையும் வழங்குவதே இதன் நோக்கம்.  
ஏப்ரல் 2002இல், உயிரியல் பன்முகத்தன்மை தொடர்பான மாநாட்டில் (சிபிடி), 188 நாடுகள் இதற்கான நடவடிக்கைகளில் தங்களை ஈடுபடுத்திக் கொண்டன: *“… 2010க்குள், உலக, பிராந்திய மற்றும் தேசிய மட்டங்களில் தற்போதைய பல்லுயிர் இழப்பு விகிதத்தில் கணிசமான குறைப்பை அடையலாம்…”* ஆர்.எல்.ஐ. இந்த முக்கியமான இலக்கை நோக்கிய முன்னேற்றத்தை அளவிடுவதற்கான குறி காட்டிகளில் ஒன்றாக சிபிடியால் ஏற்றுக்கொள்ளப்பட்டுள்ளது, குறிப்பாக உயிரினங்களின் அச்சுறுத்தல் நிலையில் ஏற்படும் மாற்றங்களைக் கண்காணிக்க.
# நீலகிரி பூங்குருவி

**நீலகிரி பூங்குருவி** (Nilgiri thrush)(*சூத்திரா நீல்கெரியென்சிசு*) பாடும் பறவைகள் குடும்பத்தினைச் சார்ந்த ஒரு உறுப்பினர்.
# நீலகிரி பூங்குருவி

## விநியோகம் மற்றும் வாழ்விடம்

நீலகிரி பூங்குருவி மேற்குத் தொடர்ச்சி மலைகளில் மட்டுமே காணக்கூடியது. இது பெரும்பாலும் சோலைக்காடுகள், மலைப்பகுதிகளில் காணப்படும் மாண்டேன் புல்வெளிகளால் தனிமைப்படுத்தப்பட்ட மேகக் காடுகளில் காணப்படுகின்றன. மழை நாட்களில் சாலைகளில் அரிதாகவே காணப்படுகிறது. இது பூச்சிகளை உணவாக உண்ணுகிறது. ஈரப்பதமான சோலைக்காடுகளின் தங்கியிருக்கிறது. இந்த இனம் காடுகளின் நிலப்பரப்பில் உருமறைப்பின் காரணமாகப் பாதுகாப்பினைப் பெறுகிறது.
# நீலகிரி பூங்குருவி

## விளக்கம்

பாலின வேறுபாடுகள் காணப்படுவதில்லை. உடல் நீளம் 27 முதல் 31 செ.மீ. நீளமானது. வெள்ளை அல்லது மஞ்சள் நிற பின்னணியில் கருப்பு செதில்களுடன் காணப்படும். இது பறக்கும் போது குறிப்பிடத்தக்க அடையாள அம்சமாக வெள்ளை நிற அடி இறகில் கருப்பு பட்டை காணப்படும். இது சைபீரிய பாடும் பறவையுடன் பகிரப்பட்ட பண்பாகும். ஆணு பறவை தனக்கென ஒரு பாடலைக் கொண்டுள்ளது. இது சத்தமாக, தூரத்திற்குச் செல்லும் விசில் சத்தமாகும். நீண்ட சொற்றொடருக்கு இடையில் ஒவ்வொரு விநாடிக்கும் இடையே 5-10 வினாடிகள் இடைநிறுத்தப்படுகின்றன *ட்வீ ... டுவு .... டுவு .... டுவு* .  
இது முன்னர் செதில் பாடும் பறவையின் துணையினமாகக் கருதப்பட்டது.
# விண்கோளங்கள்

**விண்கோளங்கள்** (*celestial spheres*) அல்லது **விண்வட்டணைகள்** *(celestial orbs)* என்பவை பிளேட்டோ, இயூடாக்சசு, அரிசுட்டாட்டில், தாலமி, கோப்பர்நிக்கசு ஆகியோரும் பிறரும் உருவாக்கிய அண்டவியல் படிமத்தின் அடிப்படை உறுப்படிகள் ஆகும். இந்த விண்கோள் படிமங்களில் நண்மீன்கள், கோள்மீன்கள் ஆகியவற்றின் அன்றாடத் தோற்றநிலை இயக்கங்கள் ஒளிபுகவல்ல ஐந்தாம் தனிமம் (விசும்பு) ஆகிய சுழலும் விண்கோளங்களில் பொதிந்தமைவதாக விளக்கப்படுகின்றன. ஒப்பீட்டளவில் ஒன்றில் இருந்து மற்றொன்றுடன் மாறாத இருப்புகளில் உள்ள நாள்மீன்கள் தனியான விண்மீன் கோளத்தின் மேற்பரப்பில் அமைவனவாகக் கொள்ளப்படுகின்றன.
# நீலப் பூங்குருவி

**நீலப் பாறைப் பூங்குருவி** அல்லது **நீலப் பூங்குருவி** (*Blue Rock Thrush*; *MonticolaSolitarius*, *மான்டிகோலா சொலிடேரியசு*) என்பது ஒரு குருவி வகை ஆகும். பழைய உலக ஈப்பிடிப்பான் போன்ற இந்த பூங்குருவியானது முன்னர் துர்டிடே குடும்பத்தில் வைக்கப்பட்டது. இது தெற்கு ஐரோப்பா, வடமேற்கு ஆப்பிரிக்கா மற்றும் மத்திய ஆசியாவிலிருந்து வடக்கு சீனா மற்றும் மலேசியா வரை காணப்படுகிறது. நீலப் பூங்குருவி என்பது மால்ட்டாவின் அதிகாரப்பூர்வ தேசியப் பறவையும், அந்நாட்டின் முன்னாள் நாணயத்தின் ஒரு பகுதியாக இருந்த எல்எம் 1 நாணயங்களிலும் காட்டப்பட்டது.
# நீலப் பூங்குருவி

## வகைப்பாட்டியல்

1758ஆம் ஆண்டில் கரோலஸ் லின்னேயஸ் தனது *சிஸ்டமா நேச்சுராவின்* 10வது பதிப்பில் *டுர்டுசு சொலிடேரியசு* என்ற இரு பெயரில் நீலப் பூங்குருவியினை விவரித்தார். இதனுடைய விலங்கியல் பெயர் இலத்தீன் மொழியிலிருந்து வந்தது. **மோன்டிகோல,* மோன்சு* "என்பது ”மலை", மற்றும் *கோலெரு மோண்டிசு* என்பது "மலையில் வாழ்வதைக் குறிக்கிறது". *சாலிடாரியசு* என்பது "தனித்து" எனப்பொருள்படும்.  
பாறை பூங்குருவிப் பேரினமான *மாண்டிகோலா* முன்னர் துர்டிடே குடும்பத்தில் வைக்கப்பட்டது. ஆனால் மூலக்கூறு ஃபைலோஜெனடிக் ஆய்வுகளின் படி இது பழைய உலக ஈப்பிடிப்பான் குடும்பமான மூயுசிகேபிடே உடன் நெருங்கிய தொடர்புடையதாக அறியப்படுகிறது.  
அங்கீகரிக்கப்பட்ட ஐந்து துணையினங்கள் உள்ளன:  
- *மா. சொ. சொலிடேரியசு* (<small>லின்னேயசு, 1758</small>) - வடமேற்கு ஆப்பிரிக்கா, தெற்கு ஐரோப்பா, வடக்கு துருக்கி முதல் ஜார்ஜியா மற்றும் அசர்பைஜான் வரை.
- *மா. சொ.லாங்கிரோசுடிரிசு* (<small>பிளைத், 1847</small>) - கிரீஸ் மற்றும் மேற்கு மற்றும் தெற்கு துருக்கி மத்திய கிழக்கு வழியாக வடமேற்கு இமயமலை முதல் வடகிழக்கு ஆப்பிரிக்கா மற்றும் இந்தியா வரை
- *மா. சொ.* *பாண்டோ* (<small>சைக்ஸ், 1832</small>) - கிழக்கு சீனா<nowiki/>விலிருந்து மத்திய இமயமலை மற்றும் வடக்கு வியட்நாம் முதல் சுந்தா பெருந் தீவுகள் வரை
- *மா. சொ.* *பிலிப்பென்சிசு* (<small>ஸ்டேடியஸ் முல்லர்</small>, 1776) - கிழக்கு மங்கோலியா முதல் சக்கலின் தெற்கே ஜப்பான், வடக்கு பிலிப்பைன்ஸ் மற்றும் வடகிழக்கு சீனா முதல் இந்தோனேசியா
- *மா. சொ.* *மடோசி* <small>சாசென், 1940</small> - மலாய் தீபகற்ப மற்றும் வடக்கு சுமத்ரா  
*மான்டிகோலா சொலிடேரியசை* இரண்டு இனங்களாகப் பிரிக்க ஒரு திட்டம் உள்ளது: 1) மேற்கு இனம் *மா. சொ. சொலிடாரியசு*, *மா. சொ. லாங்கிரோசுடிரிசு* மற்றும் 2) கிழக்கு இனம். *பிலிப்பென்சிசு*, *மா. சோ. பாண்டோ* மற்றும் *மா. சொ*. *மடோசி*.
# நீலப் பூங்குருவி

## விளக்கம்

நீலப் பூங்குருவியின் நீளம் வரையும், நீண்ட மெல்லிய அலகுடன் காணப்படும். பரிந்துரைக்கப்பட்ட துணையினங்களின் ஆண் இனப்பெருக்கம் நீலச் சாம்பல் இறகமைப்புடனும் அதன் அடர் இறக்கைகளுடனும் தவறாகப் புரிந்துகொள்ளப்படுகிறது. பெண்கள் மற்றும் முதிர்ச்சியற்றவை குறைவான அடர் பழுப்பு மேற்புறங்கள் மற்றும் வெளிறிய பழுப்பு அடிப்பகுதிகளையும் கொண்டது. துணையினத்தின் ஆண் *மா. சொ. பிலிப்பென்சிசு* மார்பகத்தின் நடுப்பகுதியிலிருந்து வாலின் அடிப்பகுதிவரை கஷ்கொட்டை இறகமைப்பு கொண்டுள்ளது.  
ஆண் நீலப் பூங்குருவி ஒரு தெளிவான, மெல்லிசை அழைப்பை ஒலிக்கிறது. ஆனால் இது பாறை பூங்குருவியினைவிட ஓசை அதிகமானது.
# நீலப் பூங்குருவி

## பரவலும் வாழ்விடமும்

பெண்]]
ஐரோப்பிய, வடக்கு ஆப்பிரிக்க மற்றும் தென்கிழக்காசியப் பறவைகள் முக்கியமாக இடம்பெயர்வதில்லை, ஒரு சில உயரமான இயக்கங்களைத் தவிர்த்து. ஆசிய இனங்கள் குளிர் காலங்களில் துணை-சஹாரா ஆப்பிரிக்கா, இந்தியா மற்றும் தென்கிழக்காசியப் பகுதிகளுக்கு வலசை போதலை மேற்கொள்கின்றன. இந்த பறவை வடக்கு மற்றும் மேற்கு ஐரோப்பாவிற்கு மிகவும் அரிதாகவே வருகின்றன.
# நீலப் பூங்குருவி

## நடத்தை

திறந்த மலைப்பகுதிகளில் நீலப் பூங்குருவி இனப்பெருக்கம் செய்கின்றன. இவை பாறை இடுக்குகள் மற்றும் சுவர்களில் கூடுகட்டி, பொதுவாக 3-5 முட்டைகள் வரை இடும். அனைத்துண்ணி, நீலப் பூங்குருவி பெர்ரி மற்றும் விதைகளுடன் பல வகையான பூச்சிகள் மற்றும் சிறிய ஊர்வனவற்றைச் சாப்பிடுகிறது.
# நீல ஜாவா வாழைப்பழம்

-பழுத்த நீல ஜாவா பழம்.]]
-நீல ஜாவா வாழைமரம்.]]
**நீல ஜாவா** (*Blue Java banana*) **(ஊதா வாழை,** **ஐஸ் கிரீம் வாழை,** **ஹவாய்யான் வாழை,** **நெய் மன்னன்,** **கிரை,** அல்லது **ஜெனிசூ** எனவும் அறியப்படுகிறது) என்பது குளிர் போன்ற இடர்பாடுகளைத் தாங்கவல்ல வாழை வகைகளுள் ஒன்று. இதன் இனிப்பு, நறுமணம், ஐஸ்கிரீம் - வெனிலா சுவைக்காக நன்கு அறியப்படுகிறது.
# நீல ஜாவா வாழைப்பழம்

## வகைபிரித்தல் மற்றும் பெயரிடல்

நீல ஜாவா வாழைப்பழம் விதைகளுடைய வாழை *மூசா பால்பிசியானா* மற்றும் *மூசா அக்யூமினேட்டாவின்* மும்படியமுடைய (ஏபிபி) கலப்பினமாகும்.  
இதன் ஏற்றுக்கொள்ளப்பட்ட பெயர் ***மூசா அக்யூமினாட்டா* × *பால்பிசியானா* (ஏபிபி குழு) 'நீல ஜாவா'<nowiki/>** .  
ஒத்த இனங்கள் பின்வருமாறு:  
- *மூசா அக்யூமினாட்டா × பால்பிசியானா* (ஏபிபி குழு) 'ஐஸ்கிரீம்'  
ஹவாயில் இது 'ஐஸ்கிரீம் வாழைப்பழம்' என்றும் பிஜியில் 'ஹவாய் வாழைப்பழம்' என்றும் அழைக்கப்படுகிறது. இது பிலிப்பைன்ஸில் 'கிரீ' என்றும், மத்திய அமெரிக்காவில் 'செனிசோ' என்றும் அழைக்கப்படுகிறது.
# நீல ஜாவா வாழைப்பழம்

## விளக்கம்

நீல ஜாவா வாழைமரங்கள் 4.5 முதல் 6 மீட்டர் (15-20 அடி) உயரம் வரை வளரக்கூடும். இவை குளிர்ச்சியைத் தாங்கக் கூடியது. மேலும் உயரமாக வளரக்கூடிய ஏபிபி உயரமான வாழைப்பழங்களைப் போலவே, வலுவான தாவரத் தண்டு அமைப்புகள் மற்றும் வேர் அமைப்புகள் காரணமாகக் காற்றை எதிர்கொள்கின்றன. இலைகள் வெள்ளி பச்சை நிறத்தில் இருக்கும்.
# நீல ஜாவா வாழைப்பழம்

## பூச்சிகள் மற்றும் நோய்கள்

### பொதுவான பூச்சிகள்

- தண்டு துளைப்பான்
- வெட்டுக்கிளிகள்
- வேர்-முடிச்சு நூற்புழுக்கள்
# நீல ஜாவா வாழைப்பழம்

## பூச்சிகள் மற்றும் நோய்கள்

### பொதுவான நோய்கள்

- பனாமா நோய்
- கருப்பு சிகடோகா
# ஜான் எட்வர்டு கிரே

**ஜான் எட்வர்டு கிரே**, எஃப்ஆர்எஸ் (*John Edward Gray*)(12 பிப்ரவரி 1800 &ndash; 7 மார்ச் 1875) என்பார் இங்கிலாந்தினைச் சார்ந்த விலங்கியல் நிபுணர். இவர் விலங்கியல் நிபுணர் ஜியார்ஜ் இராபர்ட் கிரேயின் அண்ணன் மற்றும் மருந்தியல் நிபுணர் மற்றும் தாவரவியலாளர் சாமுவேல் பிரடெரிக் கிரே (1766-1828) என்பாரின் மகன் ஆவார். ஜான் எட்வர்டு கிரே என்பதை ஆய்வுகளின் ஜா. எ. கிரே எனச் சுட்டப்படுகிறது. தாவரவியல் பன்னாட்டு விதிகளின் படியும் மேற்கோளக தாவரவியலில் பெயருக்கு ஜே. எ. கிரே எனக் குறிப்பிட வேண்டும். விலங்கியல் மேற்கோளுக்கும் இம்முறையே பயன்படுத்தப்படுகிறது.  
கிரே 1840 முதல் 1874 கிறிஸ்துமஸ் வரை இலண்டனில் உள்ள பிரித்தானிய அருங்காட்சியகத்தில் விலங்கியல் பராமரிப்பாளராக இருந்தார். இயற்கையான வரலாற்று இருப்புக்கள் இயற்கை வரலாற்று அருங்காட்சியகத்தில் பிரிக்கப்படுவதற்கு முன்னர் பணியாற்றினார். இவர் அருங்காட்சியக சேகரிப்பின் பல பட்டியல்களை வெளியிட்டார். இதில் விலங்கு குழுக்களின் விரிவான விளக்கங்கள் மற்றும் புதிய உயிரினங்களின் விளக்கங்கள் அடங்கும். இவர் விலங்கியல் சேகரிப்புகளை மேம்படுத்தி அவற்றை உலகின் மிகச் சிறந்தவையாக மாற்றினார்.
# ஜான் எட்வர்டு கிரே

## சுயசரிதை

கிரே வால்சலில் பிறந்தார். ஆனால் இவரது குடும்பம் இலண்டனுக்குக் குடிபெயர்ந்தது. இலண்டனில் கிரே மருத்துவம் பயின்றார். *பிரித்தானிய தாவரங்களின் இயற்கை ஏற்பாடு* (1821) எழுதுவதில் இவர் தனது தந்தைக்கு உதவினார். இலண்டனின் லின்னேயன் சமூகத்தினால் நிராகரிக்கப்பட்ட பின்னர், கிரே தனது ஆர்வத்தை தாவரவியலி<nowiki/>லிருந்து விலங்கியல் துறைக்கு மாற்றினார். 15 வயதில் ஆங்கிலேயர்களுக்காகப் பூச்சிகளைடச் சேகரிக்க முன்வந்து தனது விலங்கியல் வாழ்க்கையைத் தொடங்கினார். ஜான் ஜார்ஜ் சில்ட்ரன் ஊர்வன சேகரிப்பைப் பட்டியலிட உதவுவதற்காக கிரே 1824இல் அதிகாரப்பூர்வமாக விலங்கியல் துறையில் சேர்ந்தார். தனது ஆரம்ப கட்டுரைகளில் சிலவற்றில், மெல்லுடலி (1824), பட்டாம்பூச்சிகள் (1824), முட்தோலி (1825), ஊர்வன (1825) மற்றும் பாலூட்டிகள் (1825) ஆகியவற்றின் வகைப்பாடுகளுக்காக வில்லியம் ஷார்ப் மேக்லேயின் குயினேரியன் முறையை கிரே ஏற்றுக்கொண்டார். 1840ஆம் ஆண்டில், இவர் 35 ஆண்டுகளாக வகித்த விலங்கியல் காப்பாளராக சில்ட்ரனின் பதவியான விலங்கியல் பராமரிப்பாளர் பதவியை ஏற்றுக்கொண்டார். கிரே 1,000க்கும் மேற்பட்ட ஆவணங்களை வெளியிட்டார். இவர் பல கடற்பாலூட்டிகளுக்கு சிற்றினம், பேரினம், துணைக்குடும்பம் மற்றும் குடும்பங்களுக்குப் பெயரிட்டுள்ளார்.  
இந்த காலகட்டத்தில், அவர் *நோவ்ஸ்லியில்* உள்ள *மெனகேரியிலிருந்து க்ளீனிங்ஸை* தயாரிப்பதில் புகழ்பெற்ற இயற்கை வரலாற்றுக் கலைஞரான பெஞ்சமின் வாட்டர்ஹவுஸ் ஹாக்கின்ஸுடன் இணைந்து பணியாற்றினார். லிவர்பூலுக்கு அருகிலுள்ள நோவ்ஸ்லி அறையில் உள்ள மெனகேரி, ஸ்டான்லி மூதாதையர் இருக்கையில் 13வது ஏர்ல் ஆஃப் டெர்பியின் எட்வர்ட் ஸ்மித்-ஸ்டான்லி என்பவரால் நிறுவப்பட்டது. இது விக்டோரியன் இங்கிலாந்தின் மிகப்பெரிய தனியார் மேலாண்மைகளில் ஒன்றாகும்.  
கிரே 1826இல் மரியா எம்மா சுமித்தை மணந்தார். சுமித், கிரேயின் ஆய்வுப் பணிகளுக்கு, குறிப்பாக தமது வரைபடங்களுடன் உதவினார்.  
1833ஆம் ஆண்டில், கிரே ராயல் பூச்சியியல் சங்கமாக மாறிய அமைப்பினைத் தோற்றுவித்தார்.  
கிரே, கோலியோப்டிரா நிபுணர் ஹேம்லெட் கிளார்க்கின் நண்பராக இருந்தார். 1856-57ஆம் ஆண்டில் இவர்கள் கிரேயின் படகு *மிராண்டாவில்* ஸ்பெயின், அல்ஜீரியா மற்றும் பிரேசிலுக்குப் பயணம் செய்தனர். கிரே ஒரு திறமையான நீர்வள கலைஞராக இருந்தார். மேலும் இவரது இயற்கை ஓவியங்கள் கிளார்க்கின் பயணங்களைப் பற்றிய விவரத்தை விளக்குகின்றன.  
அஞ்சல் தலைகளைச் சேகரிப்பதிலும் கிரே ஆர்வமாக இருந்தார். 1 மே 1840 அன்று, பென்னி பிளாக் முதன்முதலில் விற்பனைக்கு வந்தது. தபால் சேவையினை காப்பாற்றும் நோக்கத்துடன் பல பென்னி பிளாக்குகளை கிரே வாங்கினார்.  
பிரித்தானிய அருங்காட்சியகத்தில் பணியாற்றிய 50 ஆண்டுகளில், கிரே கிட்டத்தட்ட 500 ஆவணங்களை எழுதினார். இதில் அறிவியலுக்கு புதிய இனங்கள் பற்றிய பல விளக்கங்கள் அடங்கும். உலகெங்கிலும் உள்ள சேகரிப்பாளர்களால் இவை அருங்காட்சியகத்திற்கு வழங்கப்பட்டன. மேலும் விலங்கியல் துறையின் அனைத்து பிரிவுகளையும் உள்ளடக்கியது. இருப்பினும் கிரே வழக்கமாக புதிய பறவைகளின் விளக்கங்களைத் தனது தம்பி மற்றும் சகா ஜார்ஜிடம் விட்டுவிட்டார். சாம்பல் நத்தையினவியல், மெல்லுடலிகளின் ஆய்விலும் தீவிரமாக இருந்தார். இவர் பூச்சியியல் வல்லுநர் எலிசா ஃபன்னி ஸ்டேவ்லியின் கூட்டாளியாக இருந்தார், இலண்டனின் லின்னேயன் மற்றும் விலங்கியல் சங்கங்களுக்கு இவர் தயாரித்த ஆராய்ச்சி மற்றும் வாசிப்பு ஆவணங்களை ஆதரித்தார்.  
1875ல் மரணமடைந்த ஜான் எட்வர்ட் கிரேயின் உடல் லூயிஷாம் செயின்ட் மேரி தேவாலயத்தில் நல்லடக்கம் செய்யப்பட்டது.
# ஜான் எட்வர்டு கிரே

## கிரே பெயரிடப்பட்ட இனங்கள்

விலங்கியல் வரலாற்றில் மிகச் சிறந்த வகைபாட்டியலர்களில் கிரே ஒருவராக இருந்தார். அவர் 300க்கும் மேற்பட்ட இனங்கள் மற்றும் ஊர்வனவற்றின் கிளையினங்களை விவரித்தார். பிரித்தானிய அருங்காட்சியகத்தில் இவரைத் தொடர்ந்து வந்தவர்களான ஜார்ஜ் ஏ. பவுலெங்கர் மற்றும் ஆல்பர்ட் குந்தர் மற்றும் அமெரிக்க விலங்கியல் நிபுணர் எட்வர்ட் டி சிறப்பாக விவரித்தனர்.  
கிரே பல கடல் நத்தைகளை விவரித்தார் மற்றும் பெயரிட்டார்:  
- *லித்தோபோமா* கிரே வகை <small>கிரே, 1850</small>
- *யூத்ரியா* <small>கிரே, 1850</small>  
கிரேயினை பெருமைப் படுத்த பெயரிடப்பட்ட பேரினங்கள் பின்வருமாறு:  
- *கிரேயா* என்ற பாம்பு வகை  
இவரது நினைவாகப் பெயரிடப்பட்ட இனங்கள் மற்றும் துணையினங்கள் பின்வருமாறு:  
- *ஆர்டியோலா கிரேயி* - இந்தியக் குளத்துக் கொக்கு
- *மெசோப்ளோடன் கிரேய்* - கிரேவின் திமிங்கிலம்
- *குரோசிடுரா கிரேய்* - லூசன் மூஞ்சூறு
- *ஆப்லெபரசு கிரயனசு*
- *டெல்மா கிரேய்*
- *மைக்ரோலோபசு கிரேயி*
- *நால்டினசு கிரேய்*
- *சால்வெலினசு கிரேய்*
- *டிராபிடோபொரசு கிரேய்*
- *டிராச்சிமைசு வெனுசுடா கிரேய்*
# பால் வன்கார நோய்

**பால் வன்கார நோய்** (*Milk-alkali syndrome*) என்பது இரத்தத்தில் கால்சியத்தின் அளவு மிகுதல் மற்றும் வளர்சிதை மாற்றத்தால் இரத்தம் வன்காரமாதல் போன்ற நிலைகளைக் குறிக்கும் ஒரு வகை நோயென மருத்துவத்துறை அடையாளப்படுத்துகிறது. கால்சியம் வகை உணவுகளை அதிகமாக உட்கொள்வதாலும் அமிலமுறி மருந்துகளை நீண்ட காலத்திற்கு பயன்படுத்துவதால் காரத் தேக்கம் ஏற்படுவதாலும் பால் வன்கார நோய் உண்டாகிறது. எலும்புப்புரை நோய் சிகிச்சைக்காக உட்கொள்ளப்படும் பால் உள்ளிட்ட கால்சியம் நிரப்பி துணை உணவுகளும், வயிற்றின் அமிலத்தன்மையைச் சரிசெய்ய எடுத்துக் கொள்ளும் அமிலநீக்கி மருந்துகளுமே கால்சியம் மற்றும் காரத்தினுடைய பொதுவான மூலங்களாகும். உரிய நேரத்தில் உரிய சிகிச்சையளிக்கப்படாவிட்டால், பால் வன்கார நோய் சிறுநீரக செயலிழப்பு அல்லது மரணத்திற்கு வழிவகுக்கும்.  
20 ஆம் நூற்றாண்டின் முற்பகுதியில் பால் வன்கார நோய் மிகவும் பொதுவானதாக இருந்தது. ஆனால் 1990 ஆம் ஆண்டு தொடக்கத்திலிருந்து இந்நோய் பாதித்தவர்களின் எண்ணிக்கையும் அதிகரிக்கத் தொடங்கியது. எலும்புப்புரை நோயை நிவர்த்தி செய்ய அல்லது தடுக்க எடுத்துக்கொள்ளும் கால்சியம் துணை உணவுகளின் அதிகரித்த பயன்பாடுதான் நோய்க்கான காரணமென நம்பப்படுகிறது.
# பால் வன்கார நோய்

## அறிகுறிகள்

பசியின்மை, தலைச்சுற்றல், தலைவலி, குழப்பம், மனநோய் மற்றும் வறண்ட வாய் போன்றவை மிகவும் பொதுவான அறிகுறிகளாகும். பால் வன்கார நோய் உள்ள ஒருவருக்கு உயர் இரத்த கால்சியம், சிறுநீரக செயலிழப்பு மற்றும் வளர்சிதை மாற்ற வன்காரம் இருப்பதை ஆய்வக சோதனைகள் மூலம் அறியவியலும்.
# பால் வன்கார நோய்

## காரணங்கள்

கால்சியம் பற்றாக்குறை காரணமாக உண்டாகும் எலும்புப்புரை நோயை நிவர்த்தி செய்ய அல்லது தடுக்க மேற்கொள்ளப்படும் சிகிச்சையின் தொடர்ச்சியாக ஒருவர் எடுத்துக்கொள்ளும் அதிகப்படியான கால்சியம் துணை உணவுகளும், நீண்ட காலத்திற்கு எடுத்துக் கொள்ளப்படும் அமில நீக்கி மருந்துகளுமே இந்நோய்க்கான காரணமென கருதப்படுகிறது.
# பால் வன்கார நோய்

## வழிமுறை

கால்சியம் மற்றும் காரத்தை அதிகமாக உட்கொள்வதனால் பால் வன்கார நோய் தோன்றும் என்பதற்கான வழிமுறை தெளிவாக இல்லை. ஏனெனில் மனித உடல் கால்சியத்தின் அளவை சரியாகவே கட்டுப்படுத்துகிறது. பலவீனமான சிறுநீரக செயல்பாடு ஒரு ஆபத்து காரணி என்று கருதினாலும் ஆரோக்கியமான சிறுநீரகங்கள் உள்ளவர்களுக்குக் கூட இந்நோய்த் தாக்கம் காணப்படுகிறது. இரத்தத்தில் கால்சியம் அளவு குறையும்போது பாராதைராய்டு சுரப்பியானது எலும்பிலுள்ள கால்சியத்தை எடுத்து இரத்தத்தில் சேர்க்கிறது. பால் வன்கார நோய் கண்டறியும் செயல்முறையில் முதல்நிலை மிகை பாராதைராய்டு இயக்குநீர் சுரப்பை ஒடுக்கவேண்டும். இரத்தத்தில் கிரியேட்டினின் அளவும் பைகார்பனேட்டு அளவும் அதிகரிக்கும் போது பொதுவாக பாசுபரசு அளவு குறைகிறது.
# பால் வன்கார நோய்

## சிகிச்சை

- நோயாளி எடுத்துக் கொள்ளும் கால்சியம் துணை உணவுகள், அமில நீக்கி மருந்துகள், நீரேற்றம் உட்பட அனைத்தும் நிறுத்தப்படும்.
- கடுமையான சந்தர்ப்பங்களில், மருத்துவமனையில் அனுமதிக்கப்பட வேண்டும். இந்நிலையில் உமிழ்நீர் நரம்பு வழியாக நிர்வகிக்கப்படும்.
- சிறுநீரக செயலிழப்பு உயர்நிலைக்கு சென்றுவிட்டால் அதற்கான சிகிச்சை தேவைப்படும். அதாவது நாள்பட்ட சிறுநீரக தூய்மிப்பு அவசியமாகும்.
# பால் வன்கார நோய்

## விளைவுகள்

தொடக்க நிலை பாதிப்பு நிகழ்வுகளில் முழுமையான மீட்பை எதிர்பார்க்க இயலும். கடுமையான நோய் முற்றிய சந்தர்ப்பங்களில் நிரந்தர சிறுநீரக செயலிழப்பு அல்லது மரணம் ஏற்படும்.
# பால் வன்கார நோய்

## தொற்று நோயியல்

உயர் இரத்த கால்சியத்துடன் மருத்துவமனையில் சேர்க்கப்பட்ட நோயாளிகளிடம் இணை கேடையச் சுரப்பு மிகை நோய், புற்று நோய் ஆகியவற்றுக்கு அடுத்ததாக பால் வன்கார நோய் உயிர் போக்கும் கொள்ளை நோயாக பார்க்கப்படுகிறது.
# பால் வன்கார நோய்

## வரலாறு

பால் வன்கார நோய் என்ற பெயர் 1900 ஆம் ஆண்டுகளின் முற்பகுதியில் பெர்ட்ராண்டு சிப்பி என்பவரால் உருவாக்கப்பட்ட இரைப்பைப் புண்களுக்கான சிகிச்சையின் விளைவாக எழுந்த ஒரு வினையிலிருந்து உருவானது. அதிகப்படியான இரைப்பை அமிலத்தால் புண்கள் ஏற்படுகின்றன என்ற கோட்பாட்டின் அடிப்படையில் சிப்பி தனது நோயாளிகளுக்கு பால் மற்றும் காரத்தை பரிந்துரைத்தார். இருப்பினும், சில பத்தாண்டு காலத்திற்குள்ளாக குத்பெர்ட் கோப் என்பவர் 1936 ஆம் ஆண்டில் மிகை கால்சியம் நோயை அடையாளம் கண்டார். 1949 ஆம் ஆண்டில் சார்லஸ் எச். பர்னெட்டும் இதேபோன்ற ஆனால் மிகவும் கடுமையான மிகை கால்சியம் நோய்க்குறியை அடையாளம் கண்டுகொண்டார். உயர் இரத்த கால்சியம் அளவுகளுடன் மோசமான விளைவுகள். உணரப்பட்டன.  
இரைப்பை புண்களின் உண்மையான காரணம் அடையாளம் காணப்பட்டவுடன் நெஞ்செரிச்சல் சிகிச்சைக்காக அமிலமுறி மருந்துகள் உருவாக்கப்பட்டன. பால் வன்கார நோய் இதனால் வெகுவாகக் குறைந்தது. இருப்பினும், எலும்புப்புரை நோய் விழிப்புணர்வு அதிகரித்ததாலும், அதைத் தடுக்க கால்சியம் துணை உணவுகள் பயன்படுத்துவது வழக்கமாகிப் போனதாலும் பால் வன்கார நோய் பாதிப்பு மீண்டும் அதிகரித்துள்ளது.
# வாழைப்பழ படகு

**வாழைப்பழ படகு** (*Banana boat*) என்பது பாரம்பரிய சுடரொளிக் களியாட்ட விருந்தில் தயார் செய்யப்படும் உணவாகும். இதில் வாழைப்பழமானது நீளவாக்கில் வெட்டப்பட்டு மார்ஷ்மெல்லோ எனப்படும் ஒரு வகையான பஞ்சுபோன்ற இனிப்பானது சாக்லேட் கொண்டு நிரப்பப் பட்டு அலுமினியப் படலத்தில் போர்த்தி, நெருப்பில் இட்டுச் சமைக்கப்படுகிறது. சில நேரங்களில் வாழை படகு சமைப்பதற்கு முன்பு கேரமல் தடவிச் சமைக்கப்படும்.
# வாழைப்பழ உணவுப் பட்டியல்

**வாழைப்பழ உணவுகள்** மற்றும் **உணவுகளின் பட்டியல்** இதுவாகும். இதில் வாழைப்பழம் முதன்மை மூலப்பொருளாகப் பயன்படுத்தப்படுகிறது. வாழைப்பழம் என்பது *மூசா* பேரினத்தில் பல வகைகளில் உற்பத்தி செய்யப்படும் உண்ணக்கூடிய பழமாகும். பழத்தின் அளவு, நிறம் மற்றும் உறுதி மாறுபடுகிறது. பொதுவாக நீளமாகவும் வளைவாகவும் இருக்கும், மென்மையான சதையுடன் மாவுச்சத்து நிறைந்திருக்கும். இவை பச்சை, மஞ்சள், சிவப்பு, ஊதா அல்லது பழுக்கும்போது பழுப்பு நிறமாக இருக்கலாம். பழங்கள் தாவரத்தின் மேலிருந்து தொங்கும் கொத்தாக வளரும்.
# வாழைப்பழ உணவுப் பட்டியல்

## வாழை உணவுகள்

- அலோகோ
- வாழைப்பழ படகு
- வாழை ரொட்டி
- பானோஃபி பை
- வாழைப்பழ கேக்
- வாழை சிப்
- வாழைப்பழம்
- வாழை மாவு
- வாழை கெட்ச்அப்
- வாழை அப்பங்கள்
- வாழை பாஸ்தா
- வாழை புட்டு
- வாழைப்பழ அலிசன்
- வாழை சாலட்
- வாழை பிளவு
- வாழைப்பழ ஃபாஸ்டர்
- Bnh chuối
- போலி (வாழைப்பழ உணவு)
- கயே
- சாப்போ
- சிஃபிள்
- சூசி சியான்
- எஸ் பிசாங் இஜோ
- பறக்கும் ஜேக்கப்
- வறுத்த வாழைப்பழம்  
- உறைந்த வாழைப்பழம்
- ஃபுஃபு
- கினாங்காங்
- ஜினடாங் சபா
- ஜெம்புட்-ஜெம்பூட்
- கேக் பிசாங்
- பழம் பொரி
- கெல்யாச்சா ஹல்வா
- கெல்யாச்சா ஷிகரன்
- கெரிப்பிக் பிசாங்
- மங்கா  
.]]  
- மருயா
- மாடோக்
- மினாடமிஸ் நா சேஜிங்
- மோஃபோங்கோ
- நாகசரி
- நீலகாங் தொய்வு
- நிலுபக் நா முனையம்
- பினாக்ரோ
- பினசுக்போ
- பிசாங் கோக்லட்
- பிசாங் கோரெங்
- வாழை சூப்
- குத்து
- பிரிட்டோங் சேஜிங்
- ரிலெனிடோஸ் டி ப்ளாட்டானோ
- சபா கான் ஹைலோ
- டாகாச்சோ
- டோஸ்டோன்ஸ்
- டூரான்
# போலி (வாழைப்பழ உணவு)

**போலே** (**Bole -plantain**)என்பது நைஜீரியாவில் வறுத்த வாழைப்பழமாகும். இது நைஜீரியாவின் யோருப்பா மக்களின் உணவாகும். இது தென் மேற்கு நைஜீரியாவில் **'போலி**<nowiki/>' என்று குறிப்பிடப்படுகிறது. இதனை நிலக்கடலையுடன் சேர்த்துச் சாப்பிடுகின்றனர். தெற்கு தென் நைஜீரியாவில், இது 'போலே' என்று குறிப்பிடப்படுகிறது மற்றும் மீன்களுடன் சாப்பிடப்படுகிறது.
# ஈதர் (செவ்வியல் தனிமம்)

** ஈதர்** *(aether))* அல்லது **விசும்பு** *(quintessence)* (ஐந்தாம் செவ்வியல் தனிமம்) என்பது, பண்டைய, இடைக்கால அறிவியல் வரலாற்றின்படி, புவிக்கோளத்துக்கு மேலே அமையும் அண்டம் முழுவதும் நிரம்பியுள்ள பொருள் ஊடகமாகும். ஈதர் எனும் கருத்தின்ம் பல கோட்பாடுகளில் பல இயற்கை நிகழ்வுகளைக் குறிப்பிட பயன்படுத்தப்பட்டுள்ளது. ஒளி அலைப் பரவலையும் ஈர்ப்பு அலைப் பரவலையும் போன்ற நிகழ்வுகளை இங்கு எடுத்துகட்டுகளகக் கூறலாம். 19 ஆம் நூற்றாண்டில், இயற்பியலாளர்கள் ஈதர் என்ற பொருள் ஊடகம் வெளி எங்கணும் பரவியுள்ளதெனும் எடுகோளினை வெற்றிட்த்தில் ஒளியலைப் பரவலை விளக்க முன்வைத்தனர். ஆனால் மிக்கேல்சன்–மோர்லி செய்முறை ஈதர் போன்ற் ஊடகம் வெற்றிடத்தில் நிலவவில்லை என்பதை நிறுவியது.
# உத்ரா பத்வார்

**உத்ரா பத்வார்** (Uttara Padwar) மத்தியப் பிரதேசத்தைச் சேர்ந்த ஒரு இந்தியத் தொண்டுப் பணியாளராவார். இவருக்கு 2013 ஆம் ஆண்டில் நாரி சக்தி விருது வழங்கப்பட்டது.
# உத்ரா பத்வார்

## வாழ்க்கை

இவர்ர் மத்தியப் பிரதேசத்தில் "பிரயாஸ் சிக்சா சமிதி" க்கு தலைமை தாங்குகிறார். இந்த குழு பைகா மக்கள், கோண்டி மக்கள் மற்றும் அபுஜ்மரியாக்களுடன் இணைந்து செயல்படுகிறது. வறுமை, ஊட்டச்சத்து குறைபாடு மற்றும் நோயால் பாதிக்கப்பட்டுள்ள இந்த பழங்குடி மக்களுக்கு இவரது குழு அதைப் போக்க முயற்சிக்கிறது. இவர் குழந்தைகளுக்கு கற்பிக்கத் தொடங்கினார். இவரது சிறிய வகுப்பு "இராணி துர்காவதி பள்ளி" என்ற பெயரில் பதிவு செய்யப்பட்ட பள்ளியாக வளர்ந்தது. உள்ளூரில் ஏற்படும் மரணத்திற்கான பொதுவான காரணங்களில் ஒன்று நெருப்பாக இருந்தது. ஏனெனில் மக்கள் உலர்ந்த புற்களில் மெத்தை ஒன்றை உருவாக்கி, பின்னர் நெருப்பின் அருகே தூங்கச் செல்வார்கள். பின்னர் அவர்களின் மெத்தை தீப்பிடிக்கும்போது அவர்கள் இறந்துவிடுவார்கள். ஒவ்வொரு குளிர்காலத்திலும் மக்களுக்கு சூடான ஆடையும் உணவும் வழங்க வேண்டியது அவசியமாகிறது. இவரும் இவரது குழுவும் "குளிர்கால கருவிகளை" வழங்கினர். கருவிகளில் சூடான உடைகள், கம்பளி மற்றும் போர்வைகள் அடங்கும். இதனால் ஒவ்வொரு ஆண்டும் குடும்பங்களுக்கு ஆயிரக்கணக்கான ரூபாயை சேமிக்க முடிந்தது.
# உத்ரா பத்வார்

## விருது

2016ஆம் ஆண்டில் அனைத்துலக பெண்கள் நாள் அன்று நாரி சக்தி விருது பெற தேர்வு செய்யப்பட்டு புதுதில்லியில் உள்ள குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி இந்த விருதை வழங்கினார். இவருடன் சேர்த்து மேலும் பதினான்கு பெண்களும் ஏழு நிறுவனங்களும் அன்று கௌரவிக்கப்பட்டன.  
பிரணப் முகர்ஜியும் பிரதமர் நரேந்திர மோதியும் பெண்கள் அதிகாரத்திற்கு வரவேண்டியதன் அவசியம் குறித்து உரை நிகழ்த்தினர். சில பெற்றோர்கள் தங்கள் குழந்தை பெண்ணாக இருந்தால் கருக்கலைப்பு செய்வதால் அதிக எண்ணிக்கையிலான ஆண் குழந்தைகளின் பிரச்சினையை முகர்ஜி எடுத்துரைத்தார்.  
இவர் செய்த பணிக்காக ஊடகங்களால் இவர் பாராட்டப்பட்டார் மேலும் இவர் மற்ற விருதுகளுடன் அங்கீகரிக்கப்பட்டுள்ளார்.
# பிரீதி பட்கர்

**பிரீதி பட்கர்** (Priti Patkar) இந்தியாவைச் சேர்ந்த சமூக சேவகரும் மனித உரிமை ஆர்வலரும் ஆவார். கட்டாயப் பால்வினைத் தொழில் மற்றும் கடத்தல் ஆகியவற்றால் பாதிக்கப்படக்கூடிய குழந்தைகளைப் பாதுகாப்பதற்காக இந்தியாவின் மும்பையின் சிவப்பு விளக்குப் பகுதிகளில் முன்னோடிப் பணிகளைச் செய்துவரும் "பிரேரானா" என்ற அமைப்பின் இணை நிறுவனரும் இயக்குநரும் ஆவார்.
# பிரீதி பட்கர்

## சொந்த வாழ்க்கை

பிரீதி பட்கர் மும்பையில் பிறந்தார். இவரது தந்தை ஒரு அரசு ஊழியர். இவரது தாயார் ஒரு தினப்பராமரிப்பு திட்டத்தை நடத்தி வந்தார். மும்பையின் டாட்டா சமூக அறிவியல் கழகத்தில் சமூக அறிவியலில் தங்கப் பதக்கம் வென்ற இவர், சமூகப் பணிகளில் முதுகலைப் படிப்பையும் முடித்தார். இவர் சமூக ஆர்வலர் பிரவீன் பட்கர் என்பவரை மணந்தார்.
# பிரீதி பட்கர்

## செயல்பாடுகள்

30 ஆண்டுகளுக்கும் மேலாக மனித கடத்தல் மற்றும் வணிக ரீதியான பாலியல் தொழிலில் ஈடுபடுத்தபடும் குழந்தைகள் மற்றும் பெண்களின் பாதுகாப்பு மற்றும் மீட்புக்காக இவர் பணியாற்றி வருகிறார். காமாத்திபுரா சிவப்பு விளக்குப் பகுதிக்கு சமூகப் பணிகளில் தனது முதுநிலை ஆய்விற்கான வருகைக்குப் பின்னர், 1986ஆம் ஆண்டில் இவர் "பிரேரானா"வை நிறுவினார் - அங்கு மூன்று தலைமுறை பெண்கள் ஒரே தெருவில் வாடிக்கையாளர்களைக் எதிர்பார்த்து நின்றிருப்பதைக் கண்டார்.
பின்னர், இவர்களின் பாதுகாப்புக்காக அதிக எண்ணிக்கையிலான சட்ட தலையீடுகளையும் மனுக்களையும் அளித்து வருகிறார்.
# பிரீதி பட்கர்

## ஆராய்ச்சி

பட்கர் 7 புத்தகங்கள் மற்றும் பல ஆராய்ச்சி அறிக்கைகளைக் கொண்டுள்ளார் - தேசிய பெண்கள் ஆணையம், ஐக்கிய நாடுகளின் சிறுவர் நிதியம், ஐக்கிய நாடுகளின் அபிவிருத்தி திட்டம், சர்வதேச அபிவிருத்திக்கான ஐக்கிய நாடுகளின் நிறுவனம் / சர்வதேச குடும்ப சுகாதார நிறுவனம் ஆகியவற்ரின் உதவியுடன் வெளியிட்டது. மற்ற நூல்களுக்கு குரூப் டெவலப்மெண்ட் (பிரான்ஸ்), கன்சர்ன் இந்தியா பவுண்டேஷன், சர்வதேச அபிவிருத்திக்கான ஐக்கிய நாடுகளின் நிறுவனம் போன்ற பல நிறுவனங்கலால் நிதியுதவி வழங்கப்பட்டுள்ளது. பிரேரனா மூலம், காமாத்திபுரா சிவப்பு விளக்குப் பகுதிகளின் வீழ்ச்சிக்காக 2010 முதல் முறையாக முயற்சி செய்து வருகிறார்.
# மாலிப்டினம் குறைபாடு

**மாலிப்டினம் குறைபாடு** (*Molybdenum deficiency*) என்பது உணவில் மாலிப்டினம் போதிய அளவில் எடுத்துக் கொள்ளாததால் ஏற்படும் மருத்துவ விளைவுகளைக் குறிக்கிறது.  
நமது உடலில் நடைபெறும் உடற்செயலியலில் மாலிப்டினத்தின் தேவையானது ஒப்பீட்டளவில் மிகச்சிறியதாகும். இயற்கையில் இது நிகழ்வதற்கான வாய்ப்புகள் குறைவு. இருப்பினும், ஊட்டச்சத்துப் பொருட்களைப் பெறுபவர்களுக்கு இக்குறை ஏற்படலாம்.
# மாலிப்டினம் குறைபாடு

## அறிகுறிகள்

மனித மாலிப்டினம் குறைபாடு பற்றிய விளக்கங்கள் குறைவாகவே உள்ளன. நீண்ட காலமாகப் ஊட்டச்சத்துப் பொருட்களைப் பெறுபவர் 'மாலிப்டினம் குறைபாட்டிற்கு உள்ளாகிறார். இதன் அறிகுறியாக மெத்தியோனைன் நிர்வகித்தல் பாதிக்கப்படுவதால், இரத்தத்தில் அதிக அளவில் மெத்தியோனின், குறைந்த அளவில் யூரிக் அமிலம் மற்றும் சிறுநீரில் யூரிக் அமிலம் மற்றும் சல்பேட் செறிவு குறைந்து காணப்படுவது அறிகுறியாக உள்ளது. நோயாளி மனக் கலக்கங்களால் “கோமா” நிலைக்குத் தள்ளப்படலாம். சல்பைட் ஆக்ஸிடேசு (ஒரு மாலிப்டோஎன்சைம்) குறைபாட்டின் விளைவாக ஏற்படும் மரபணு நோயால் பாதிக்கப்பட்டவர்கள் பிளாஸ்மா அதிகரிப்பும் மற்றும் சிறுநீர் சல்பைட், சல்பேட், தையோசல்பேட், எஸ்-சல்போசிஸ்டிடின் மற்றும் டாவுரின் ஆகியவை அடங்கும். இதன் விளைவாக வலிப்புத் தாக்கங்கள், மற்றும் மூளைச் சிதைவு/புண்கள்; இடம்பெயர்ந்த லென்ஸ்வில்லைகள்; மற்றும் சிறு வயதிலேயே மரணம் ஏற்படுதல்.
# மாலிப்டினம் குறைபாடு

## சிகிச்சை

ஒரு நாளைக்கு 300 எம்.சி.ஜி அம்மோனியம் மாலிப்டேட் எடுத்துக்கொள்ளுதல் “பெறப்பட்ட மாலிப்டினம் குறைபாட்டை” மீட்டெடுக்கப் பயன்படுகிறது.[3]
# மீனா சர்மா

முனைவர் **மீனா சர்மா** (Meena Sharma) (பிறப்பு:1984கள்) இந்தியப் பத்திரிகையாளர் ஆவார். இவர் 2016ஆம் ஆண்டில் நாரி சக்தி விருது பெற்றார். வயதான பெற்றோரை கவனிக்காத குழந்தைகளையும், ஒரு பெண் குழந்தையை பிரசவிப்பதாக கணிக்கப்பட்ட கர்ப்பங்களில் அதிக எண்ணிக்கையிலான கருக்கலைப்புகளையும் இவர் அடையாளம் கண்டுள்ளார்.
# மீனா சர்மா

## வாழ்க்கை

இவர் பத்ரிக்கா தொலைக்காட்சியில் ஆசிரியராகவும், "நாயிகா" நிகழ்ச்சியில் ஜீ நியூஸின் தொகுப்பாளராகவும் இருந்துள்ளார். நியூஸ் 18 இல் இவர் "தேஷ் கி பாத்" மற்றும் "டாக்டர் மீனா சர்மா கே சாத்" ஆகிய நிகழ்ச்சிகளைத் தொகுத்து வழங்கினார்.
2016 ஆம் ஆண்டில் அனைத்துலக பெண்கள் நாள் அன்று நாரி சக்தி விருது பெற இவர் தேர்வு செய்யப்பட்டு புதுதிடில்லியில் உள்ள குடியரசுத்தலைவர் இல்லத்தில் குடியரசுத் தலைவர் பிரணப் முகர்ஜி வழங்கினார். முகர்ஜியும் பிரதமர் நரேந்திர மோதியும் இவர் முன்னிலைப்படுத்திய ஒரு சிக்கலான சில பெற்றோர்கள் தங்களின் குழந்தை பெண்ணாக இருந்தால் கருக்கலைப்பு செய்வதால் அதிக எண்ணிக்கையிலான ஆண் குழந்தைகளின் பிரச்சினையை குறித்து உரை நிகழ்த்தினர்.  
2007 ஆம் ஆண்டில் பெற்றோர் மற்றும் மூத்த குடிமக்களின் பராமரிப்பு மற்றும் நலன்புரி சட்டத்தை உருவாக்க இவர் செய்த உதவியை மகளிர் மற்றும் குழந்தைகள் மேம்பாட்டு அமைச்சகம் அங்கீகரித்தது. இந்த சட்டம் வயதானவர்களின் பராமரிப்பிற்கு பணம் செலுத்துவதற்கு வாரிசுகளுக்கு சட்டபூர்வமாக பொறுப்பேற்க வைக்கிறது. ஆறு இந்திய மாநிலங்களில் 500 அமைப்புகள் எவ்வாறு பாலியல் தீர்மானத்தை வழங்குகின்றன என்பதையும், சட்டவிரோத பாலின நிர்ணயிக்கப்பட்ட கருக்கலைப்புகளையும் இவர் பல்வேறுபட்ட நடவடிக்கையில் வெளிப்படுத்தினார்.
# சுபர்ணா பக்சி கங்குலி

**சுபர்ணா பக்சி கங்குலி** (Suparna Baksi Ganguly) ஓர் இந்திய ஆர்வலரான இவர், விலங்குகள் குறிப்பாக யானைகள் சிறைபிடிக்கப்படுவதில் அக்கறை கொண்டுள்ளார். இவரது இப்பணிக்காக இந்தியாவில் பெண்களுக்கான மிக உயர்ந்த விருதான நாரி சக்தி விருது 2016இல் இவருக்கு வழங்கப்பட்டது.
# சுபர்ணா பக்சி கங்குலி

## பணிகள்

1991 ஆம் ஆண்டில் பெங்களூரில் நிறுவப்பட்ட *காம்பாசியன் அன்லிமிடெட் பிளஸ் ஆக்சன்* (கியூபா) என்ற நிறுவனத்தின் நிறுவனர்களில் ஒருவராக இருந்தார். பின்னர், நிறுவனத்தின் அறங்காவலராகவும் அதன் செயலாளராகவும் ஆனார். இந்த அமைப்பு குரங்குகள், பாம்புகள், பறவைகள் மற்றும் பிற வனவிலங்குகளை மீட்டு புனர்வாழ்வளிக்கும் நான்கு மையங்களை இயக்கி வந்தது.  
1999ஆம் ஆண்டில் இவர் வனவிலங்கு மீட்பு மற்றும் மறுவாழ்வு மையத்தை இணைந்து நிறுவி அதன் கௌரவத் தலைவரானார்.  
சுபர்ணா கங்குலி 2013ஆம் ஆண்டில் யானைகள் தொடர்பான இந்தியாவின் பணிக்குழுவில் பணியாற்றினார். இந்தியாவில் யானைகள் அச்சுறுத்தலுக்கு உள்ளாகின்றன. ஆனால் அவை இந்தியாவில் அதிகம் காணப்படுகின்றன. எவ்வாறாயினும், சிறைபிடிக்கப்பட்டுள்ள சுமார் 4,000 விலங்குகள் மற்றும் "கிட்டத்தட்ட அனைத்தும்" சட்டவிரோதமாக கடத்தப்பட்டுள்ளன என்று இவர் குறிப்பிடுகிறார். யானைகள் கயிறு இழுக்கும் போட்டி, யானைப் போர் அல்லது வர்ணம் பூசப்பட்டு சுற்றுலாப் பயணிகளை மகிழ்விப்பதில் பலர் ஈடுபட்டுள்ளனர். இந்திய மக்களின் பாசத்தில் யானைகளுக்கு ஒரு சிறப்பு இடம் உண்டு என்று இவர் குறிப்பிடுகிறார்.
யானைகளை சிறைபிடிப்பது சட்டவிரோதமானது என்று தீர்ப்பளிக்குமாறு 2016 ஆம் ஆண்டில் வனவிலங்கு மீட்பு மற்றும் மறுவாழ்வு மையம் இந்தியாவின் உச்ச நீதிமன்றத்தில் மனு செய்தது. <
# சுபர்ணா பக்சி கங்குலி

## விருது

மார்ச் 2016 இல் இவர் புது தில்லியிலுள்ள குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி அவர்களால் இவருக்கு இந்தியாவில் பெண்களுக்கு வழங்கப்படும் மிக உயர்ந்த விருதான நாரி சக்திவிருது வழங்கப்பட்டது. பெண்கள் மற்றும் குழந்தைகள் மேம்பாட்டு அமைச்சகம் இந்த நிகழ்வை ஏற்பாடு செய்திருந்ததுடன், அத்துறையின் அமைச்சர் மேனகா காந்தியும் கலந்து கொண்டார். மேலும் ஒவ்வொரு வெற்றியாளரையும் "பெண் சக்தி" விருது என்று அவர் ஒரு உத்வேகமாக அடையாளம் காட்டினார்.
# டாகாச்சோ

**டாகாச்சோ** (*Tacacho*) என்பது பெரு நாட்டின் பாரம்பரிய உணவாகும். இது பொதுவாகக் காலை உணவில் பரிமாறப்படுகிறது. அமேசான் பிராந்தியத்தில் மிகவும் பிரபலமாக உள்ளது. இங்கு பூர்வீக வாசிகள் வாழைப்பழங்களை வேகவைத்து அல்லது சுட்டு, தோலினை உரித்து, பின்னர் அவற்றை ஒரு பெரிய மர உரலில் இட்டுப் பிசைந்து விடுகிறார்கள். பிசைந்ததும், வாழைப்பழங்களுடன் பன்றிக்கொழுப்பு, உப்பு மற்றும் சிறிய பன்றி இறைச்சி துண்டுகளுடன் காய்கறிகள் சேர்த்து மற்றும் சோரிசோவுடன் பரிமாறப்படுகிறது.
# டாகாச்சோ

## தோற்றம்

இந்த உணவு மேற்கு ஆப்பிரிக்காவில் தோன்றியது. அங்கு இது புபு என்று அழைக்கப்படுகிறது. ஆப்பிரிக்கத் தாக்கங்களைக் கொண்ட கரீபியன் மற்றும் தென் அமெரிக்காவின் சில பகுதிகளில் வாழைப்பழங்கள் வேகவைக்கப்பட்டு அல்லது வறுத்தெடுக்கப்பட்டுப் பூண்டு சேர்த்துப் பயன்படுத்தப்படுகின்றன.
# சௌரவ் சுமன்

**சௌரவ் சுமன்** (பிறப்பு) இந்தியாவைச் சேர்ந்த வேளாண் ஆராய்ச்சியாளர் ஆவார். இவருக்கு நா சக்தி விருது வழங்கப்பட்டது. பீகாரில் பெண்களுக்கு அதிகாரம் அளிக்கும் ஒரு தன்னார்வ தொண்டு நிறுவனத்தை இவர் வழிநடத்துகிறார். மகிசாசுர தியாக தின கொண்டாட்டங்களை ஏற்பாடு செய்வதிலும் ஈடுபட்டுள்ளார்.
# சௌரவ் சுமன்

## வாழ்க்கை

1980ஆம் ஆண்டில் இவரது தந்தை காமேஷ்வர் சிங் கைது செய்யப்பட்டு கொலை செய்யப்பட்டதாக கருதப்பட்டு, பின்னர் மாற்றப்பட்டது.  
இவர் அலிகர் முஸ்லீம் பல்கலைக்கழகத்தில் விவசாய அறிவியலைப் படித்தார். ஆனால் பின்னர் சமூகப் பணிகளில் ஈடுபட முடிவு செய்தார்.  
மகிசாசுர தியாக தின கொண்டாட்டங்கள் ஒரு சர்ச்சைக்குரிய கொண்டாட்டமாக இருந்தாலும், அதை ஏற்பாடு செய்வதில் இவர் ஈடுபட்டுள்ளார். பெண்கள் மற்றும் குழந்தைகள் மேம்பாட்டு அமைச்சகம் இந்நிகழ்ச்சியை ஏற்பாடு செய்திருந்ததுடன், அத்துறையின் அமைச்சர் மேனகா காந்தியும் பிரதமர் நரேந்திர மோடியும் கலந்து கொண்டனர். இவர், தான் இதில் சிக்கவைக்கப்பட்டதாகவும், பஸ்வானைக் கொல்ல தான் எவருக்கும் நிலமும் பணமும் கொடுக்கவில்லை என்றும் கூறி இவர் நீதிமன்றத்தில் சரணடைந்தார்.
# நாகசரி

**நாகசரி** (*Nagasari*) என்பது சாவகத் தீவின் பாரம்பரிய வேகவைத்த அணிச்சல் உணவாகும். அரிசி மாவு, தேங்காய்ப் பால் மற்றும் சர்க்கரை முதலியவற்றை வாழைப்பழத்தில் நிரப்பி தயார் செய்யப்படுகிறது.
# நாகசரி

## சொற்பிறப்பியல்

*ஜாவானீஸ் மொழியில் நாகா* என்றால் "பெரிய பாம்பு; டிராகன்" என்று பொருள். *சாரி* என்றால் "அழகான; வளமான; அமைதியான" அல்லது "விதை; மலர்" எனப் பொருள்படும்.
# நாகசரி

## வகைகள்

*நாகசரி* பச்சை நிறத்திலும் (மிகவும் பொதுவானது) மற்றும் வெள்ளை நிறத்திலும் (குறைவாக பொதுவானது) கிடைக்கின்றது. பச்சை நிறம் பாண்டன் இலைகள் சாற்றிலிருந்து வருகிறது. மகலாங்கில் வெள்ளை நாகசாரி *லெஜண்டோ* என் அழைக்கப்படுகிறது.  
நவீனக் காலத்தில், மக்கள் நாகசரியினை வெவ்வேறு வண்ணங்களில் தயாரிக்கின்றனர். நீல நாகசரி, கருவிளை பூக்களிலிருந்து அதன் நீல நிறத்தைப் பெறுகிறது.  
நாகசாரி பொதுவாக இந்தோனேசியப் பாரம்பரிய சந்தையில் ஜாஜன் பாசர் என விற்கப்படுகிறது.
# வேத குமாரி காய்

**வேத் குமாரி காய்** (Ved Kumari Ghai) இந்தியாவைச் சேர்ந்த ஓர் சமசுகிருத அறிஞராவார். இவர் சம்மு பல்கலைக்கழகத்தில் சமசுகிருதத் துறையின் தலைவராக இருந்தார்.
# வேத குமாரி காய்

## ஆரம்ப கால வாழ்க்கை

இவர் 1931 திசம்பர் 16 அன்று சம்முவின் பிரதாப் மொகல்லாவில் பிறந்தார். சம்முவில் பள்ளிக் கல்வியை முடித்த இவர் 1953இல் பஞ்சாப் பல்கலைக்கழகத்தில் சமசுகிருதத்தில் முதுகலைப் பட்டம் பெற்றார். பின்னர், 1958 இல் பண்டைய இந்திய வரலாறு மற்றும் கலாச்சாரத்தில் முதுகலைப்பட்டமும், 1960இல் பனாரசு இந்து பல்கலைக்கழகத்திலிருந்து முனைவர் பட்டமும் பெற்றார். இவர் சமசுகிருத அறிஞரான இராம் பிரதாப்பை மணந்தார்.
# வேத குமாரி காய்

## தொழில்

சம்முவிலுள்ள பெண்கள் மகளிர் கல்லூரியில் சமசுகிருத பேராசிரியராக தனது வாழ்க்கையைத் தொடங்கிய இவர், 1991 திசம்பர் 31 அன்று ஓய்வு பெறும் வரை சம்மு பல்கலைக்கழக முதுகலை நிலை சமசுகிருதத் துறையின் தலைவராக இருந்தார். 1966-67 மற்றும் 1978-80 ஆண்டுகளில் டென்மார்க்கின் கோபனாவன் பல்கலைக்கழகத்தின் இந்திய ஆய்வுகள் நிறுவனத்தில் பாணினியின் சமசுகிருத இலக்கணத்தையும் இலக்கியத்தையும் கற்பித்தார். தோக்ரி மொழியில்அறிஞரான, இவருக்கு இந்தியும் தெரியும். இவர் சமூகப் பணிகளிலும் ஈடுபட்டுள்ளார்.
# வேத குமாரி காய்

## அங்கீகாரம்

பத்மசிறீ விருதை 2014 மார்ச் 31 அன்று பேராசிரியர் வேத குமாரி காய்க்கு வழங்கினார். ]]  
- 2010 இல் இந்தியாவின் நான்காவது மிக உயர்ந்த குடிமகன் விருதான பத்மசிறீ வழங்கப்பட்டது.
- சமசுகிருதத்தில் புலமைப்பரிசில் பெற்றதற்காக இந்தியக் குடியரசுத் தலைவரின் கௌரவச் சான்றிதழ்.
- சமூகப் பணிகளுக்காக ஜம்மு-காஷ்மீர் அரசால் 1995 இல் தங்கப் பதக்கம்.
- 1997 இல் சமசுகிருதத்திற்கான குடியரசுத் தலைவர் விருது.
- 2005 இல் தோக்ரா ரத்தன் விருது, 2009 இல் வாழ்நாள் சாதனையாளர் விருது. 2010 இல் ஸ்திரீ சக்தி புரஸ்கார்.
# பூல்பசன் பாய் யாதவ்

**பூல்பசன் பாய் யாதவ்** (Phoolbasan Bai Yadav) (பிறப்பு:5 திசம்பர் 1969) ஓர் இந்திய சமூக சேவகரும், *மா பம்லேஸ்வரி ஜான்ஹித் காரியா சமிதி* என்ற அரசு சாரா அமைப்பின் நிறுவனருமாவார். இந்தியாவின் சத்தீசுகர் மாநிலத்தின் பொருளாதாரத்திலும் சமூகத்திலும் பின்தங்கிய பெண்களின் வளர்ச்சிக்கான முயற்சிகளுக்கு பெயர் பெற்றவராவார். இவர் 2012 ஆம் ஆண்டில் இந்திய அரசால் பத்மசிறீ வழங்கி கௌரவிக்கப்பட்டார். "விஷன் இந்தியா அறக்கட்டளை"யின் வழிகாட்டியாகவும் செயல்படுகிறார். ரேணுகா சஹானேவுடன் கோன் பனேகா குரோர்பதி என்ற நிகழ்ச்சியில் (பருவம் 12) கரம்வீர் சிறப்பு அத்தியாயத்தில் தோன்றினார்.
# பூல்பசன் பாய் யாதவ்

## சுயசரிதை

பூல்பாசன் பாய் யாதவ் சமூகத்தில் பின்தங்கிய ஓர் குடும்பத்தில் 1969 திசம்பர் 5 ஆம் தேதி இந்திய மாநிலமான சத்தீசுகரின் ராஜ்நந்த்காவுன் மாவட்டத்திலுள்ள தொலைதூர குக்கிராமமான சுகுல்தைஹானில் பிறந்தார். இவர் 10 வயதில் குழந்தைப் பருவத்திலேயே திருமணம் செய்து கொண்டார். ஏழாம் வகுப்பு வரை மட்டுமே கல்வி பெற்றார்.
# பூல்பசன் பாய் யாதவ்

## சமூகப் பணிகள்

மாவட்டத்தில் உள்ள சுய உதவிக்குழுக்களின் நடவடிக்கைகளில் பங்கேற்கத் தொடங்கியபோது இவரது சமூக வாழ்க்கை தொடங்கியது. விரைவில், இவர், சொந்தமாக *பிரக்யா மஹிலா சமூக்*, *கிராயா பந்தர்*, *பஜார் தேகா* போன்ற குழுக்களை உருவாக்கினார். மேலும், வறுமைக் கோட்டுக்கு கீழே உள்ள மக்களிடையே உணவு விநியோகத்திற்காக பொது விநியோகக் கடைகளை நிறுவினார். பின்னர், *மா பம்லேஸ்வரி ஜான்ஹித் காரியா சமிதி* என்ற அரசு சாரா அமைப்பை அமைப்பதன் மூலம் ஒரே குடையின் கீழ் தனது அனைத்து நடவடிக்கைகளையும் ஒருங்கிணைத்தார். இந்த அமைப்பு 12000 பெண்கள் சுய உதவிக்குழுக்களை உள்ளடக்கியதாக வளர்ந்துள்ளது. மொத்தம் 200,000 உறுப்பினர்களைக் கொண்டுள்ளது. ஒரு நபருக்கு ₹ 2 வசூலிக்கிறது. இந்த அமைப்பு 150 மில்லியனுக்கும் அதிகமான நிதியை குவித்துள்ளது, இது US$ 3 மில்லியன் அமெரிக்க டாலர்களுக்கு சமம். பங்கேற்கும் குழுக்கள் சுகாதார திட்டங்கள், கல்வி, சுகாதாரம் மற்றும் சமூக சீர்திருத்தங்கள் போன்ற செயல்களில் ஈடுபடுகின்றன. இவர்கள் வழக்கமான இளம்பிள்ளை வாதம் தடுப்பூசி முகாம்களை நடத்துகிறார்கள். பள்ளிகள் மற்றும் அங்கன்வாடிகளைத் திறந்துள்ளனர், *பால் போஜ்* போன்ற உணவுத் திட்டங்களையும் ஏற்பாடு செய்துள்ளனர். பெண்களுக்கு தையல் மையங்கள் மற்றும் வாழ்வாதாரங்களை சம்பாதிக்கும் திட்டங்களை அமைக்கின்றனர்.
# பூல்பசன் பாய் யாதவ்

## விருதுகளும் அங்கீகாரமும்

2004 ஆம் ஆண்டில், மகளிருக்கு அதிகாரமளிப்பதற்கான தனது முயற்சிகளுக்காக, இவர் சத்தீசுகர் மினிமாதா அலங்காரன் விருதைப் பெற்றார். அதைத் தொடர்ந்து ஜம்னாலால் பஜாஜ் விருதும், 2008இல் ஜீ டிவி ஆஸ்டித்வா விருது ஆகியவற்றை ஜீ என்டர்டெயின்மென்ட் எண்டர்பிரைசஸிலிருந்து பெற்றார். இந்திய இந்திய அரசு இவருக்கு 2012இல் பத்மசிறீ விருது வழங்கியது. *ஜனன சுரக்ஷா யோஜனா* என்ற மகப்பேறு திட்டத்தின் விளம்பரத் தூதராக சத்தீசுகர் அரசு இவரை நியமித்துள்ளது. இவர் 2014 ஆம் ஆண்டிற்கான மகாவீர் அறக்கட்டளை விருதையும் பெற்றுள்ளார்.
# அதிகால்சிய நீரிழிவு

**அதிகால்சிய நீரிழிவு** (*Hypercalciuria*) என்பது சிறுநீரில் அளவுக்கு மீறிய கால்சியம் இருக்கும் நிலையைக் குறிக்கும். இந்நிலை நீடித்தால் சிறுநீரகங்கள் செயல்படுவதில் குறைபாடு தோன்றும். சிறுநீரகத்தில் சுண்ணாம்பு அளவு மிகுதியாகி செயலிழக்கும் நிலையை அடையும். நெடுநாள் சிறுநீரகக் கோளாறுகள் தோன்றி படிப்படியாக சிறுநீரகத்தால் உடலின் கழிவுப் பொருட்களை வெளியேற்ற முடியாமல் நிரந்தரமாக செயலிழந்து போகும். அதிகால்சிய நீரிழிவு நோயால் பாதிக்கப்பட்டவர்களின் சிறுநீரகங்கள் இயல்பைவிட அதிகமான அளவு கால்சியத்தை சிறுநீரில் வெளியேற்றுகின்றன. குடல் வழியாக பெறப்படும் கால்சியம் மற்றும் எலும்புகளிலிருந்து உறிஞ்சப்படும் கால்சியம் என்ற இவ்விரண்டு வழிகளில் ஒன்றின் மூலமாகத்தான் உடலில் கால்சியத்தின் அளவு மிகுதியாகும். எலும்புகளிலிருந்து கால்சியம் பெறப்படுகிறதா என்பதை ஒளி-நிழல் கருவிகள் மூலம் எலும்புகளின் அடர்த்தியை நுண்ணாய்வு செய்து அறியலாம்.  
அதிகால்சிய நீரிழிவு நோய் நோயாளிகளுக்கு மரபணு காரணங்களாலும் ஏற்படலாம்.
# காரணி XIII குறைபாடு

**காரணி XIII குறைபாடு** (*Factor XIII deficiency*) என்பது மிகவும் அரிதாகவே நிகழக்கூடிய ஒரு குறைபாட்டு நோயாகும். இதனால் கடுமையான இரத்தபோக்கு ஏற்படுகிறது. இந்த நிகழ்வு ஒரு மில்லியனில் ஒருவர் முதல் ஐந்து மில்லியனில் ஒருவர் வரை நிகழும். நெருங்கிய உறவு முறை திருமணம் மேற்கொள்வோரிடையே இந்த குறைபாடு அதிகமாகக் காணப்படுகிறது. ஈரானில் அதிக அளவு குறைபாடுடையோர் உலகளாவிய அளவில் உள்ளனர். இந்த மரபணுவானது உடல் பண்புகளைக் கட்டுப்படுத்தும் 6வது குரோமசோம் (நிறப்புரி) 6p25-p24ல் உள்ளது. இதில் நிகழும் பிறழ்வுகள் காரணமாக இந்தக் குறைபாடு ஏற்படுகிறது.  
காரணி XIII குறைபாடு முதன்மை ஹீமோஸ்டேடிக் அடைப்பு அதிகமாக இருக்கும்போது ஃபைப்ரின் குறுக்கு-இணைப்பு மற்றும் தாமதமாக மறு இரத்தபோக்கு பாதிப்பு ஏற்படுகிறது. ஹீமோபிலியாக்ஸைப் போன்ற இரத்தபோக்கு போக்குகள் உருவாகின்றன, அதாவது ஹீமார்த்ரோஸ்கள் மற்றும் ஆழமான திசு பாதிப்பு உள்ளாகும் போது ஏற்படும் இரத்தபோக்கு போல நிகழ்கின்றது.  
காரணி XIII இரண்டு துணைக்குழு புரதங்களால் ஆனது, A மற்றும் B. இவற்றின் உற்பத்திக்கான மரபணுக்கள் வெவ்வேறு குரோமோசோம்களில் அமைந்துள்ளன. மறுசீரமைப்பு A துணை அமைப்பு இரத்த உறைவு நிலைத்தன்மையை மேம்படுத்துகிறது. இம்முறை நோயாளிகளின் விருப்ப சிகிச்சை முறையாக மாறி வருகிறது.
# காரணி XIII குறைபாடு

## நோய் கண்டறிதல்

இரத்தபோக்கு வெளிப்பாட்டுடன் சாதாரண PT, aPTT, TT, BT, amd CT உடன் சோதனை மூலம் இரத்தபோக்கு வெளிப்பாடு காரணி XIII குறைபாட்டினை சோதிக்கலாம். இதனை உறுதிப்படுத்த யூரியா சிதைவு சோதனை மேற்கொள்ளலாம். இதில் 5 (மோலார்) யூரியா கரைசலில் இரத்த உறைவு எளிதில் சிதைந்தால், நிலையற்ற உறைவு மற்றும் காரணி- XIII குறைபாட்டினை உறுதிப்படுத்தலாம்.
# காரணி XIII குறைபாடு

## சிகிச்சை

### புதிய உறைந்த பிளாஸ்மா மற்றும் கிரையோபிரெசிபிட்டேட்

காரணி XIII குறைபாட்டிற்கான சிகிச்சையின் முக்கியமாக உறைந்த பிளாஸ்மா மற்றும் கிரையோபிரெசிபிட் உள்ளன. ஆனால் திசு மாற்றம் தொடர்பான ஆபத்தினையும் இது கொண்டுள்ளது.